text:
1588/2016. (X. 27.) Korm. határozata a XLIII. Az állami vagyonnal kapcsolatos bevételek és kiadások fejezet, a XVII. Nemzeti Fejlesztési Minisztérium fejezet és a IX. Helyi önkormányzatok támogatásai fejezet közötti előirányzat-átcsoportosításról.
A Kormány
 1. az államháztartásról szóló 2011. évi CXCV. törvény (a  továbbiakban: Áht.) 33.  § (1)  bekezdésében biztosított
jogkörében eljárva a Magyarország 2016. évi központi költségvetéséről szóló 2015. évi C. törvény (a továbbiakban:
Kvtv.) 1.  melléklet XVII. Nemzeti Fejlesztési Minisztérium fejezet, 20. Fejezeti kezelésű előirányzatok címét
az 53. Balatonfüredi parkoló fejlesztés alcímmel egészíti ki;
Felelős: nemzetgazdasági miniszter
 nemzeti fejlesztési miniszter
Határidő: azonnal
2. az Áht. 33.  § (2)  bekezdésében biztosított jogkörében eljárva az  egyes városi infrastruktúra-elemek megújítását
szolgáló kormányzati intézkedésekről szóló 1118/2016. (III. 10.) Korm. határozat 1.  melléklet 8.  pontja szerinti
beruházás (a  továbbiakban: Beruházás) megvalósítása érdekében 738,0 millió forint egyszeri átcsoportosítását
rendeli el a  Kvtv. 1.  melléklet XLIII. Az  állami vagyonnal kapcsolatos bevételek és kiadások fejezet, 2. Az  állami
vagyonnal kapcsolatos kiadások cím, 1. Felhalmozási jellegű kiadások alcím, 1. Ingatlan-beruházások,
ingatlanvásárlás jogcímcsoport, 8. Balatonfüredi parkoló fejlesztés jogcím terhére a Kvtv. 1. melléklet XVII. Nemzeti
Fejlesztési Minisztérium fejezet, 20. Fejezeti kezelésű előirányzatok cím, 53. Balatonfüredi parkoló fejlesztés alcím
javára az 1. melléklet szerint;
Felelős: nemzetgazdasági miniszter
 nemzeti fejlesztési miniszter
Határidő: azonnal
3. az Áht. 36.  § (4b)  bekezdés b)  pontjában biztosított jogkörében eljárva engedélyezi, hogy a  nemzeti fejlesztési
miniszter a  Beruházás megvalósítása érdekében a  központi költségvetés XVII. Nemzeti Fejlesztési Minisztérium
fejezet, 20. Fejezeti kezelésű előirányzatok cím, 53. Balatonfüredi parkoló fejlesztés alcím terhére a 2016–2017. évek
tekintetében összesen legfeljebb 1944,0 millió forint összegben kötelezettséget vállaljon azzal, hogy a  2017. évi
költségvetési kiadási előirányzat terhére vállalt kötelezettségvállalás mértéke nem haladhatja meg a  1206,0 millió
forintot;
4. felhívja a  nemzeti fejlesztési minisztert és a  nemzetgazdasági minisztert, hogy tegyenek javaslatot a  Beruházás
2017.  évi megvalósításához a  Magyarország 2017. évi központi költségvetéséről szóló 2016. évi XC. törvény
1.  melléklet XLIII. Az  állami vagyonnal kapcsolatos bevételek és kiadások fejezetbe tervezett forrásnak
a XVII. Nemzeti Fejlesztési Minisztérium fejezetbe történő átcsoportosítására;
Felelős: nemzeti fejlesztési miniszter
 nemzetgazdasági miniszter
Határidő: 2017. január 31.
5. a Kvtv. 19. § (2) bekezdésében biztosított jogkörében eljárva elrendeli
a) a Kvtv. 1.  melléklet IX. Helyi önkormányzatok támogatásai fejezetben a  23. Vasmegyer Község feladatainak
támogatása cím létrehozását,
Felelős: nemzetgazdasági miniszter
 belügyminiszter
Határidő: azonnal
b) 38,0 millió forint egyszeri átcsoportosítását a Kvtv. 1. melléklet XVII. Nemzeti Fejlesztési Minisztérium fejezet,
1. Nemzeti Fejlesztési Minisztérium igazgatása cím terhére, a  Kvtv. 1.  melléklet IX. Helyi önkormányzatok
támogatásai fejezet, 23. Vasmegyer Község feladatainak támogatása cím javára az 1. melléklet szerint;
Felelős: nemzetgazdasági miniszter
 belügyminiszter
Határidő: azonnal
6. egyetért azzal, hogy a belügyminiszter az 5. pont b) alpontja szerint átcsoportosított összeg terhére külön pályázat
és kérelem benyújtása nélkül, előfinanszírozás keretében, egy összegben nyújtson 38,0 millió forint támogatást
Vasmegyer Község Önkormányzata (a  továbbiakban: Önkormányzat) részére ravatalozó építése céljából,
valamint a  támogatás felhasználásának és elszámolásának részletes feltételeiről támogatási szerződést kössön
az Önkormányzattal;
Felelős: belügyminiszter
Határidő: 2016. november 15. 7. egyetért azzal, hogy a  belügyminiszter a  6.  pont szerinti támogatási szerződés megkötését követően folyósítsa
a támogatást az Önkormányzat számára;
Felelős: belügyminiszter
Határidő: a szerződéskötést követően azonnal 8. visszavonja az  egyes városi infrastruktúra-elemek megújítását szolgáló kormányzati intézkedésekről szóló
1118/2016. (III. 10.) Korm. határozat 13. pontját.
Orbán Viktor s. k.,
 miniszterelnök


type: legislation

jurisdiction: Hungary

text:
102/2009. (XII. 23.) HM utasítása a Visegrádi Együttműködés soros magyar elnöksége katonai feladatainak előkészítését és koordinálását végző munkacsoport felállításáról és feladatairól.
A honvédelemről és a Magyar Honvédségről szóló 2004. évi CV. törvény 52. § (1) bekezdésének f) pontja alapján a Visegrádi
Együttműködés soros magyar elnöksége katonai feladatainak előkészítését és koordinálását végző munkacsoport felállításáról és
feladatairól a következő utasítást adom ki: Általános rendelkezések
1. § Az utasítás hatálya kiterjed a Honvédelmi Minisztériumra (a továbbiakban: HM), a miniszter közvetlen
alárendeltségébe és fenntartói irányítása alá tartozó szervezetekre, valamint a Magyar Honvédség (a továbbiakban:
MH) katonai szervezeteire. A munkacsoport létrehozása, összetétele 2. § A Visegrádi Együttműködés (a továbbiakban: V4) soros magyar elnöksége katonai feladatainak előkészítése és
koordinálása érdekében munkacsoportot (a továbbiakban: MCS) hozok létre.
3. § (1) Az MCS vezetője: a HM Hadműveleti és Kiképzési Főosztály (a továbbiakban: HM HKF) Hadműveleti és Fegyvernemi
Osztály osztályvezetője. (2) Az MCS titkára: a HM HKF Hadműveleti és Fegyvernemi Osztály kijelölt szakembere.
(3) Az MCS tagjai: a) a HM HKF szakterületi képviselői;
b) a HM Haderő-tervezési Főosztály szövetségesi kapcsolattartásban érintett, haderőtervezési-modernizációs és
képességfejlesztési szakterületen dolgozó képviselői; c) a HM Személyzeti Főosztály képviselője;
d) a HM Tervezési és Koordinációs Főosztály képviselője;
e) a HM Védelempolitikai Főosztály képviselője; f) a HM Védelmi Tervezési Főosztály képviselője;
g) a HM Informatikai és Információvédelmi Főosztály képviselője;
h) a HM Nemzetközi Együttműködési Főosztály képviselője; i) a HM Jogi Főosztály képviselője;
j) a HM Vezérkari Titkárság képviselője; k) a HM Fejlesztési és Logisztikai Ügynökség képviselője;
l) a HM Közgazdasági és Pénzügyi Ügynökség képviselője;
m) az MH Összhaderőnemi Parancsnokság parancsnok által kijelölt szakterületi képviselői;
n) az MH Dr. Radó György Honvéd Egészségügyi Központ képviselője;
o) az MH Műveleti Központ képviselője; p) az MH Geoinformációs Szolgálat képviselője;
q) a Zrínyi Miklós Nemzetvédelmi Egyetem képviselője; r) az MH Kinizsi Pál Tiszthelyettes Szakképző Iskola képviselője.
Az MCS működése 4. § (1) Az MCS alakuló ülését az MCS feladat- és munkaterv jóváhagyását követő 5 napon belül tartja.
(2) Az MCS feladat- és munkatervben rögzített rendszerességgel ülésezik. Az üléseit az MCS vezetője vezeti.
(3) A MCS az elé terjesztett anyagokat megvitatja és állást foglal. Az MCS álláspontjaként csak a többség támogatását
élvező, egyszerű szótöbbség alapján hozott állásfoglalás jelenthető. (4) Az MCS üléseiről feljegyzés készül, amit az MCS titkára 3 munkanapon belül eljuttat az MCS tagjaihoz.
Az MCS és tagjainak feladatai, felelősségi köre 5. § (1) Az MCS feladata a V4 soros magyar elnökségéhez kapcsolódó katonai feladatok előkészítése és tevékenysége
koordinálása, különösen: a) az együttműködésben részt vevő országok közös erőfeszítésével létrehozandó EU-harccsoporttal kapcsolatos
elgondolások, illetve tervek határidőre történő kidolgozása, kezdeményezések nyomon követése, folyamatok
figyelése. b) javaslatok kidolgozása a V4-es partnerek részére a gazdaságosabb képességfejlesztés érdekében – az EDA
keretein belül és/vagy azon kívül – egyfelől hatékony többnemzeti megoldásokra a közös képességfejlesztés
terén, másfelől a költségcsökkentés lehetőségeire a „sharing and pooling” segítségével.
(2) Az MCS vezetője az MCS tevékenységével kapcsolatban közvetlenül a HM Honvéd Vezérkar főnökének
(a továbbiakban: HM HVKF) jelent. (3) Az MCS vezetője felelős az MCS tevékenységének teljes körű koordinálásáért, valamint az elgondolások, illetve tervek
határidőre történő elkészítéséért és felterjesztéséért. (4) Az MCS vezetője feladat- és munkatervet készít a jelen utasítás hatálybalépését követő 5 napon belül, mely
tartalmazza a 3. §-ban felsorolt szervezetek felelősségi körét. Az MCS vezetője a tervet jóváhagyásra felterjeszti a HM
HVKF részére. (5) Az MCS titkára az üléseket megelőzően legalább 2 munkanappal köteles a MCS tagjainak megküldeni az ülések
napirendjét, valamint a felkészüléshez szükséges anyagokat vagy azok elérhetőségét.
6. § Az MCS tagjai szakterületük vonatkozásában: a) javaslatot tesznek az MCS munka- és feladattervének tartalmára, a kidolgozói munka ütemezésére;
b) az MCS-ülésekre való felkészülés keretében tanulmányozzák a vonatkozó dokumentumokat;
c) előkészítik és az MCS-ülésen képviselik szakterületük álláspontját, továbbá tevékenységükkel hozzájárulnak az
elgondolások, illetve tervek magas színvonalú kidolgozásához; d) az MCS-ülésen hozott döntéseknek megfelelően koordinálják az elgondolások, illetve tervek szakterületükre
vonatkozó részének kidolgozását; e) részt vesznek az elgondolások, illetve tervek kidolgozásához kapcsolódó hazai és nemzetközi rendezvényeken.
7. § Az MCS-be kijelölt személyek közvetlen szolgálati elöljárói (vezetői) biztosítják a kijelölt személyek, azok
akadályoztatása esetén helyettesük részvételét az MCS értekezletein. 8. § Az MCS záró ülésén javaslatot tesz a folyamatban levő ügyek felelősségi körökhöz történő rendelésére.
Záró rendelkezések 9. § Ez az utasítás a közzététele napján lép hatályba, és 2010. július 31-én hatályát veszti.
Budapest, 2009. december 19. Dr. Szekeres Imre s. k.,
honvédelmi miniszter


text:
161/2011. (IX. 9.) OVB határozata.  Az Országos Választási Bizottság – 2011. szeptember 1-jén megtartott ülésén – a választási eljárásról szóló 1997. C. törvény (a továbbiakban: Ve.) 124/A. § (3) bekezdés b) pontjában foglalt hatáskörében eljárva S. Gy. magánszemély (a továbbiakban: beadványozó) által benyújtott országos népszavazási kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányának hitelesítését megtagadja.
A határozat ellen – a Magyar Közlönyben való közzétételét követő 15 napon belül – az Alkotmánybírósághoz címzett
kifogást lehet benyújtani az Országos Választási Bizottságnál (1051 Budapest, Arany J. u. 25.; levélcím: 1357 Budapest,
Pf. 2; fax: 06-1-7950-143).
Indokolás I. A beadványozó 2011. augusztus 8-án aláírásgyűjtő ív mintapéldányát nyújtotta be az Országos Választási
Bizottsághoz az országos népszavazásról és népi kezdeményezésről szóló 1998. évi III. törvény (a továbbiakban: Nsztv.)
2. §-a szerinti hitelesítés céljából. Az aláírásgyűjtő íven a következő kérdés szerepelt:
„– Egyetért-e Ön azzal, hogy az Európai Unió átlagaihoz viszonyított országos minimálbérszint-mutató
20 százalékpontnál ne lehessen alacsonyabb értékű, mint az országos termelékenységiszint-mutató százalékos értéke.”
Az Országos Választási Bizottság megállapítja, hogy a kezdeményezésben foglalt kérdés nem felel meg az Nsztv.
13. § (1) bekezdésében foglalt egyértelműség követelményének. Az egyértelműség követelménye azt jelenti, hogy
a népszavazásra szánt kérdésnek egyértelműen megválaszolhatónak kell lennie. Ahhoz, hogy a választópolgár
a népszavazásra feltett kérdésre egyértelműen tudjon válaszolni, az szükséges, hogy a kérdés világos és kizárólag
egyféleképpen értelmezhető legyen, a kérdésre „igen”-nel vagy „nem”-mel lehessen felelni. A kérdés
egyértelműségének megállapításakor továbbá azt is vizsgálni kell, hogy a népszavazás eredménye alapján az
Országgyűlés – az akkor hatályban lévő jogszabályok szerint – el tudja-e dönteni, hogy terheli-e jogalkotási
kötelezettség, és ha igen milyen jogalkotásra köteles.
Az Országos Választási Bizottság megállapítja, hogy az aláírásgyűjtő íven található kérdésben több olyan fogalom is
szerepel, amely nem egyértelmű. Nem egyértelmű, hogy mi értendő az „Európai Unió átlagaihoz viszonyított országos
minimálbérszint-mutató” kifejezés alatt, az Európai Unió milyen átlagaira, illetve mely ország milyen mutatójára
vonatkozik. Nem egyértelmű továbbá a választópolgárok számára az sem, hogy a kérdésben szereplő „országos
termelékenységiszint-mutató” kifejezés pontosan mit takar, és mely országra vonatkozik.
Fentiek alapján tehát a kérdésben több olyan fogalom is szerepel, amely miatt a kérdéssel kapcsolatban
a választópolgárok egyértelműen és világosan nem tudnak véleményt nyilvánítani. Az egyértelműség hiányának
következtében – egy eredményes népszavazás esetén – az Országgyűlés sem tudná megállapítani, hogy pontosan
milyen jogalkotási kötelezettség terheli.
Fentiek értelmében a népszavazásra feltenni kívánt kérdés nem felel meg a törvényben foglalt követelményeknek,
így a Bizottság az Nsztv. 10. § c) pontja értelmében az aláírásgyűjtő ív hitelesítését megtagadja.
II. A határozat az Nsztv. 2. §-án és a 10. § c) pontján, 13. § (1) bekezdésén, a jogorvoslatról szóló tájékoztatás a Ve.
130. §-ának (1) bekezdésén alapul.
Dr. Bordás Vilmos s. k.,
az Országos Választási Bizottság elnöke


text:
149/2003. (VIII. 29.) KE határozata vezérőrnagyi előléptetésről.
A Magyar Köztársaság Alkotmányáról szóló 1949. évi
XX. törvény 30/A. § (1) bekezdés i) pontja, valamint a
Magyar Honvédség hivatásos és szerződéses állományú
katonáinak jogállásáról szóló 2001. évi XCV. törvény 4. §
(3) bekezdése és a 40. § (2) bekezdése alapján, a honvédelmi miniszter előterjesztésére — 2003. szeptember 1-jei
hatállyal —
vezérőrnaggyá előléptetem Kovácsics Ferenc dandártábornokot, a Magyar Köztársaság Katonai Biztonsági Hivatal főigazgató általános helyettesét.
Budapest, 2003. augusztus 26. Mádl Ferenc s. k.,
a Köztársaság elnöke


text:
365/2014. (IX. 23.) KE határozata bírói felmentésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII.  törvény 90.  §-a alapján – az  Országos Bírósági Hivatal elnökének javaslatára – lemondására tekintettel
dr. Antal Erikát 2014. november 5-ei hatállyal bírói tisztségéből felmentem.
Budapest, 2014. szeptember 17. Áder János s. k.,
 köztársasági elnök


text:
18/2013. (V. 17.) EMMI utasítása miniszteri biztos kinevezéséről.
A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 38. §
(1) bekezdésében foglalt jogkörömben eljárva az alábbi utasítást adom ki:
1. § A  központi államigazgatási szervekről, valamint a  Kormány tagjai és az  államtitkárok jogállásáról szóló 2010. évi
XLIII.  törvény (a továbbiakban: Ksztv.) 38.  § (2)  bekezdés b)  pontja alapján 2013. május 14-étől – hat hónap
időtartamra – 2013. november 13-áig dr. Horváth Zsoltot a Semmelweis Terv végrehajtásának koordinálásáért felelős
miniszteri biztossá nevezem ki.
2. § (1) A miniszteri biztos koordinálja a Semmelweis Terv végrehajtását.
 (2) A miniszteri biztos meghatározott feladata körében:
a) koordinálja az egyes döntések előkészítését és megvalósítását;
b) megszervezi a szükséges egyeztetéseket és gondoskodik azok lefolytatásáról;
c) szakmailag támogatja a társadalombiztosítási rendszert érintő gazdasági stratégiai döntés-előkészítő munkát;
d) közreműködik a szükséges gazdaságpolitikai döntések előkészítésében.
3. § A  miniszteri biztos tevékenységét az  emberi erőforrások minisztere, az  egészségügyért felelős államtitkár útján
irányítja.
4. § A miniszteri biztost a Ksztv. 38. § (7) bekezdése szerinti helyettes államtitkári illetmény és juttatások illetik meg.
5. § Ez az utasítás a közzétételét követő napon lép hatályba.
6. § Hatályát veszti a miniszteri biztosi kinevezésről szóló 19/2012. (XI. 23.) EMMI utasítás.
Balog Zoltán s. k.,
 emberi erőforrások minisztere


text:
27/2011. (II. 3.) KE határozata rendkívüli és meghatalmazott nagykövet megbízásáról.
Az Alkotmány 30/A. § (1) bekezdés c) pontjában foglalt jogkörömben, a külügyminiszter előterjesztésére
dr. Trócsányi László rendkívüli és meghatalmazott nagykövetet megbízom a Magyar Köztársaság párizsi
nagykövetségének vezetésével.
Budapest, 2010. augusztus 19. Schmitt Pál s. k.,
köztársasági elnök


text:
5/2008. (BK 5.) ÖTM utasítása az önkormányzati és területfejlesztési miniszter által adományozható elismerések adományozásának eljárási szabályairól, az állami kitüntetésekre, tábornoki előléptetésre, valamint társminiszteri elismerésekre való felterjesztés rendjéről.
Az önkormányzati és területfejlesztési miniszter (a továbbiakban: miniszter) által irányított szerveknek az elismerésekkel kapcsolatos egyes feladatai egységes ágazati
végrehajtására kiadom az alábbi
utasítást. 1. Az utasítás hatálya kiterjed az Önkormányzati és Területfejlesztési Minisztérium (a továbbiakban: Minisztérium) hivatali szervezeteire; a miniszter irányítása alá tartozó önálló szervekre; a miniszter közreműködésével irányított, a Kormány területi államigazgatási szerveiként működő közigazgatási hivatalokra (a továbbiakban együtt: irányított szervek).
2. Az utasítás szabályait kell megfelelően alkalmazni
a) a helyi önkormányzatok választott tagjainak és fog
lalkoztatottainak elismerésére és kitüntetésre előterjesztésére; b) az irányított szervektől nyugdíjazott foglalkoztatottak és a Magyar Köztársaság minisztériumainak felsorolásáról szóló 2006. évi LV. törvény 2. §-ának aa) alpontja
alapján megosztott feladatok szerint korábbi belügyi feladatot ellátó szervektől nyugállományba helyezettek
elismerésének rendjére;
c) a miniszter feladatkörébe tartozó szakterületeken kiemelkedő teljesítményt nyújtó, illetve kiemelkedő eredményeket elérő természetes személyek, csoportok, szervezetek és intézmények; az irányított szervek munkáját támogató magyar és külföldi személyek, szervezetek, közösségek tevékenységének és érdemeinek elismerésével kapcsolatos eljárási rendre.
3. Állami kitüntetés, miniszteri elismerés, más miniszter
által adható elismerés adományozására, továbbá tábornoki
előléptetésre vonatkozó kezdeményezést (a továbbiakban
együtt: kezdeményezés) kizárólag a Minisztérium humánpolitikai feladatokat ellátó szervezeti egysége (a továbbiakban: humánpolitikai szervezeti egység) útján lehet előterjeszteni. Az eljárási rend tekintetében az egyéb jogszabályban meghatározott Díj Bizottságok által készített előterjesztések kezdeményezésnek minősülnek, amelyeket a
humánpolitikai szervezeti egységhez kell benyújtani miniszteri döntésre való felterjesztés céljából.
4. A kezdeményezésnek tartalmaznia kell az elismerésre javasolt nevét, azonosító adatait, a javasolt elismerés
megnevezését. A kezdeményezés indokolásában ki kell
térni a javasolt személy eddigi szakmai életútjára, csoportok, szervezetek, intézmények tevékenységére, kiemelve
azt a rendkívüli teljesítményt vagy kimagasló eredményt,
amely az elismerést megalapozza. A díjakra és egyéb miniszteri elismerésekre felterjesztésre kerülő, természetes
személyre vonatkozó kezdeményezés kötelező adattartalmát az utasítás 1. melléklete tartalmazza.
5. A humánpolitikai szervezeti egységhez
a) állami kitüntetésre vonatkozó kezdeményezést az át
adás tervezett idejét megelőzően legalább öt hónappal,
b) a miniszteri elismerésre vonatkozó kezdeményezést
– kivéve a Virágos Magyarországért Díjat – legalább két
hónappal,
c) a más miniszter által adományozható elismerésre vonatkozó kezdeményezést az adott elismerésre vonatkozó
eljárási rendet meghatározó jogszabályban megjelölt határidőt megelőzően legalább két hónappal
kell felterjeszteni, illetve megküldeni. Tábornoki előléptetésre vonatkozó kezdeményezésnek a tervezett kihirdetést
megelőző legalább két hónappal kell beérkeznie. Előre
nem látható okból indokolttá vált vagy rendkívüli eseménnyel kapcsolatos elismeréseknél a határidőktől el lehet
tekinteni.
6. A foglalkoztatási jogviszonyban eltöltött idő után járó pénzjutalom és az egyéb jogszabályban meghatározott
jeles születésnapok, továbbá nyugdíjba vonulás alkalmából adományozható miniszteri emléktárgy adományozásának tervezhetősége érdekében az irányított szervek – a Minisztérium hivatali szervezetei kivételével – az esedékességet megelőző év november 15-éig kötelesek az erre vonatkozó összesítést – az elismerésben részesítendő személy és az elismerés jogcíme megjelölésével – a humánpolitikai szervezeti egység részére megküldeni.
7. A beérkezett kezdeményezéseket – a miniszter mérlegelési jogkörébe nem tartozó, külön jogszabályban meghatározott elismerések kivételével – a Minisztérium Elismerési Bizottsága (a továbbiakban: Bizottság) bírálja el.
8. A Bizottság tagjai:
a) a minisztérium államtitkára, akadályoztatása esetén
titkárságvezetője,
b) a kabinetfőnök, akadályoztatása esetén titkárságve zetője,
c) a Miniszteri Titkárság vezetője,
d) a közjogi és koordinációs szakállamtitkár, akadá
lyoztatása esetén titkárságvezetője,
e) a humánpolitikai szervezeti egység vezetője,
f) a Miniszteri Kabinetnek az egyeztetésre kijelölt mun
katársa. 9. A Bizottság titkára a humánpolitikai szervezeti egységen belül elismerési feladatokat ellátó osztály vezetője.
10. A Bizottság ülésén tanácskozási joggal részt vehet a
kezdeményezéssel érintett szakterületért felelős szakállamtitkár.
11. A Bizottság havonta egyszer ülésezik és a felterjesztett kezdeményezéseket a miniszteri döntés előkészítése
céljából véleményezi. A Bizottság véleményezési jogköre
nem terjed ki a Díj Bizottságok által tett kezdeményezések
szakmai megalapozottságának vizsgálatára. A jelen utasításban meghatározott eljárási rendtől eltérő, illetve a
4. pontban megjelölteket nem tartalmazó kezdeményezést
a Bizottságnak el kell utasítania.
12. A Bizottság által kialakított javaslatokat a humánpolitikai szervezeti egység vezetője a kabinetfőnök jóváhagyásával, a Miniszteri Titkárság útján, havonta egy alkalommal, az 5 pontban meghatározott határidők lejártát
megelőző 14 nappal – összesített táblázat formájában –
terjeszti fel miniszteri döntésre. A miniszter döntése alapján kerül sor az előterjesztések elkészítésére és – állami ki
tüntetés, más miniszter által adományozható elismerés, továbbá tábornoki előléptetésre vonatkozó javaslat esetén –
a javaslat megküldésére a döntésre jogosult részére.
13. Az állami kitüntetés adományozására, illetve a nem
az irányított szerveknél foglalkoztatott személy miniszteri
elismerésére vonatkozó bizottsági javaslathoz a humánpolitikai szervezeti egységnek be kell szerezni, és mellékelni
kell az elismerésre javasolt személy nyilatkozatát, amelyben hozzájárul személyazonosító adatai és lakcímadatának a kitüntetettek nyilvántartásában való kezeléséhez, továbbá nevének és az elismerés tényének közzétételéhez.
Az állami kitüntetés adományozására vonatkozó javaslathoz szükséges nyilatkozatot a Kitüntetési Bizottságról és
az állami kitüntetések adományozásának rendjéről szóló
1130/2002. (VII. 24.) Korm. határozat függeléke, a miniszteri elismerésre vonatkozó javaslathoz szükséges nyilatkozat formanyomtatványát az utasítás 2. melléklete
tartalmazza. Hozzájáruló nyilatkozat hiányában a javasolt
személy nem terjeszthető fel állami kitüntetésre, illetve
miniszteri elismerésre.
14. A miniszter által adományozott elismerésekkel kapcsolatos előkészítési, emléktárgy-biztosítási, nyilvántartási, szervezési és koordinációs feladatokat a humánpolitikai
szervezeti egység végzi. Ennek során az elismerési javaslatok előkészítése, az elismerések bizonylatolása és kifizetése érdekében a kezdeményezőt hiánypótlásra hívhatja
fel, illetve további adatokat és nyilatkozatokat kérhet be, a
mindenkori hatályos adó- és társadalombiztosítási jogszabályoknak megfelelően.
15. Az elismerés adományozásáról miniszteri határozatban kell rendelkezni. A kitüntetésre és egyéb elismerésre
vonatkozó adatokat a foglalkoztatott személyzeti anyagában kell nyilvántartani.
16. Az elismerésről szóló okmánnyal egyidejűleg igazolást kell kiadni az elismerésben részesülő részére,
amelyben az érintett tájékoztatást kap a pénzjutalom
összegéről (emléktárgy értékéről), a levont jövedelemadó-előlegről, a nyugdíj- és munkavállalói járulékról,
egyéb levonásról. Az igazolás kiállításához szükséges
adatokat a humánpolitikai és a pénzügyi szervek biztosítják.
17. A kitüntetés viselésére érdemtelenné vagy méltatlanná vált személyek kitüntetésének visszavonására, címtől való megfosztásra vonatkozó tájékoztatást vagy kezdeményezést a humánpolitikai szervezeti egységhez kell további intézkedésre megküldeni.
18. Az utasítás a közzétételét követő 3. napon lép hatályba, azzal, hogy a Pro Régió Díj vonatkozásában szabályait csak a 2009. évi adományozást megelőző eljárásban
kell először alkalmazni.
Bajnai Gordon s. k.,
önkormányzati és területfejlesztési miniszter


text:
1234/2013. (IV. 23.) Korm. határozata a KÖZOP-3.5.0-09-2010-0016 azonosító számú [„A 8. sz. főút 31+700-57+000 km szelvények (Várpalota–Veszprém) közötti szakasz 115 kN tengelyterhelésre történő megerősítése, kapacitás bővítésen belül a III. szakasz 44+797-57+100 km sz. között (Veszprémi körgyűrű) szakasz előkészítése” című] előkészítési projekt Közlekedés Operatív Programban történő akciótervi nevesítéséről és támogatási összeg növelésének jóváhagyásáról.
A Kormány
 1. elfogadja az 1. melléklet szerint a KÖZOP-3.5.0-09-2010-0016 azonosító számú, „A 8. sz. főút 31+700-57+000
km szelvények (Várpalota–Veszprém) közötti szakasz 115 kN tengelyterhelésre történő megerősítése, kapacitás
bővítésen belül a III. szakasz 44+797-57+100 km sz. között (Veszprémi körgyűrű) szakasz előkészítése” című
előkészítési projekt kiemelt projektként történő akciótervi nevesítését,
2. jóváhagyja az 1. melléklet szerint az 1. pontban meghatározott kiemelt projekt támogatási összegét és támogatási
összegének megnövelését,
3. hozzájárul az 1. pont szerinti kiemelt projekt támogatási szerződés módosításának – a Nemzeti Fejlesztési
Ügynökség Közlekedési Programok Irányító Hatósága általi – megkötéséhez.
Felelős: nemzeti fejlesztési miniszter
határidő: azonnal orbán viktor s. k.,
 miniszterelnök